**Budapest Főváros Önkormányzata Közgyűlésének**

**…/2016. (…) önkormányzati rendelete**

**a Budapest főváros építészeti örökségének fővárosi helyi védelméről szóló 37/2013. (V.10.) Főv. Kgy. rendelet módosításáról.**

Budapest Főváros Önkormányzat Közgyűlése az épített környezet alakításáról és védelméről szóló 1997. évi LXXVIII. törvény 57. § (3) bekezdésében és a 62. § (7) bekezdés 1. pontjában kapott felhatalmazás alapján, és az épített környezet alakításáról és védelméről szóló 1997. évi LXXVIII. törvény 6/A. §-ában meghatározott feladatkörében eljárva következőket rendeli el.

1. *§*
2. Budapest főváros építészeti örökségének fővárosi helyi védelméről szóló 37/2013. (V.10.) Főv. Kgy. rendelet (a továbbiakban: Rendelet) 1. melléklet 8. VIII. kerület 1. Építmények pontja a következő 8.1.93.-8.1.94. pontokkal egészül ki:

„

|  |  |  |  |
| --- | --- | --- | --- |
| 8.1.93. | Puskin utca 19.  = Bródy Sándor utca 12. | 36559/10 | lakóház  P. Tóth Sándor 1901. |
| 8.1.94. | Bródy Sándor utca 12.  lásd: Puskin utca 19. |  | |

„

1. A Rendelet 1. melléklet 13. XIII. kerület 1. Építmények pontja a következő 13.1.174.-13.1.175. pontokkal egészül ki:

„

|  |  |  |  |
| --- | --- | --- | --- |
| 13.1.174. | Hegedűs Gyula utca 36.  = Csanády utca 15. | 25356 | lakóház  Berger Dezső 1911. |
| 13.1.175. | Csanády utca 15.  lásd: Hegedűs Gyula utca 36. |  | |

„

*2. §*

Ez a rendelet a kihirdetését követő napon lép hatályba.

|  |  |
| --- | --- |
| Sárádi Kálmánné dr.  főjegyző | Tarlós István  főpolgármester |

**INDOKOLÁS**

**ÁLTALÁNOS INDOKOLÁS**

Az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 57. § (3) bekezdése és a 62. § (7) bekezdése a Fővárosi Önkormányzat hatáskörébe utalja a helyi építészeti örökségnek a Fővárosi Közgyűlés (a továbbiakban: Közgyűlés) rendelete szerinti védelmét.

A törvényi felhatalmazás alapján alkotta meg a Közgyűlés a 37/2013. (V.10.) Főv. Kgy. rendeletét (a továbbiakban: Rendelet), amely részletesen meghatározza a helyi védettséggel kapcsolatos szabályokat, melynek 3. § (1) bekezdése értelmében a helyi védettség alá helyezésről, illetve annak megszüntetéséről a Közgyűlés rendelettel dönt.

A Rendelet 1. mellékletének, Budapest fővárosi helyi védettségű építészeti örökségének jegyzéke módosításának szükségességét alátámasztó társadalmi, gazdasági, szakmai okok és célok, valamint a szabályozás várható hatásai:

A Rendelet fő célja a Budapest főváros városképe és történelme szempontjából meghatározó építészeti örökség kiemelkedő értékű elemeinek védelme, jellegzetes karakterének a jövő nemzedékek számára történő megóvása. Védelem alá helyezéssel megakadályozható az építészeti értékek bontása és azok a beavatkozások, amelyek az építészeti értékek érvényesülését zavarnák. A védetté nyilvánításra javasolt épületek megőrzése a városkép alakulására kedvező hatással lehet.

**RÉSZLETES INDOKOLÁS**

*Az 1. §-hoz*

Tartalmazza az (1) bekezdésekben azokat a pontokat, amelyekkel a Jegyzéket ki kell egészíteni, mivel az építmények kiemelkedő értékűek, védelemre érdemesek. A pontok egy része az ingatlanok másodlagos címét tartalmazza.

*A 2. §-hoz*

Ez a paragrafus a rendelet hatályba lépéséről rendelkezik.